Hatt

En hatt er et hodeplagg som vanligvis brukes utendørs og består av en hattepull (topp) og som oftest en liten eller stor brem nederst. Hatter fins i utallige uførelser for både kvinner og menn og har spilt en viktig rolle i mote- og drakthistorien i de fleste kulturer. Hatter har vært praktiske plagg til beskyttelse mot sol, regn og kulde, men er også blitt brukt som pynt eller for å markere yrkesmessig, sosial, militær eller religiøs posisjon.

Hatter kan lages av mange slags lette materialer, oftest filt, men også lerretsstoffer eller flettverk. Finere flosshatter kan være laget av silke som er trukket stramt rundt en pappkjerne. Hattemakere kan også kalles modister, særlig hvis de lager damehatter. 

Luer skiller seg fra hatter ved at de vanligvis er enten mindre, mykere eller mangler brem.

 Forskjellige slags hatter og hodeplagg 
De fleste hatter er oppkalt etter utførelsen, bruken eller brukeren, for eksempel filthatt, bulehatt, vinterhatt, strandhatt, damehatt, kunstnerhatt, yankeehatt, pilegrimshatt, rallarhatt, sjørøverhatt, gangsterhatt og så videre. I tillegg er det en mengde forskjellige hatter med egne navn, blant annet som del av folkelige og lokale drakttradisjoner, historisk mote eller religiøse og militære draktskikker. Skillet mellom myke luer og større, stivere hatter med brem er flytende.

 Admiralhatt, også kalt snutehatt
 Akubra, australsk bredbremmet filthatt)
 Alpelue, også kalt baskerlue
 Apeks, kjegleformet, spiss seremonihatt
 Badehette
 Barett, flat, myk hatt på 1400- og 1500-tallet
 Baskerlue, alpelue
 Beret, flat, rund baskerlue eller militær alpelue
 Biretta
 Bispelue, også kalt mitra
 Bolero, damehatt
 Bonnet
 Borsalino, italiensk kvalitetshatt
 Bowlerhatt, også kalt bowler og skalk
 Bøttehatt
 Båtlue, båtformet uniformslue
 Camauro, rød pavelue av fløyel
 Caps, også kalt keps
 Chapeau-claque, sammenleggbar flosshatt
 Chapeaubas, flat mannshatt
 Chaperon, damehette
 Cowboyhatt
 Chaperon, turbanliknende hattepynt fra middelalderen
 Erkehertughatt (østerriksk rangkrone)
 Fedora, Trilby, myk herrehatt i filt
 Fess, også skrevet fe og fez
 Florentiner, damehatt med vid brem og av strå
 Flosshatt, sylinderhatt
 Frygisk lue, historisk topplue
 Garibaldihatt, også kalt garibaldilue
 Hennin, høy, kjegleformet damehatt med slør
 Hodelin
 Homburg
 Hylk, også kalt høllik og hyllik, enkel barnelue i eldre tid
 Hårkappe
 Jegerlue
 Jødehatt, vid hatt med spiss topp påbudt i katolske land fra 1200-tallet Kaprun, middelaldersk struthette
 Karakul
 Kaskett
 Kastorhatt, hatt trukket med beverhårsfilt
 Kavalérhatt, stor filthatt fra 1600-tallet
 Kepi, lav, sylinderformet militærlue
 Kippa, kipa, yarmulke, jødisk religiøst hodeplagg
 Kolpik, jødisk pelshatt
 Kulihatt, konisk «kinahatt»
 Mahiole, kamprydet høvdinghjelm fra Hawaii
 Mitra, også kalt bispelue
 Pagg
 Paggri, pakistansk turbanliknende hodeplagg for menn
 Panamahatt
 Pelslue
 Pork pie-hatt
 Qeleshe, tradisjonell albansk hatt.
 Regnhatt
 Russelue 
 Samelue
 Shtreimel, jødisk festhatt for menn
 Sixpence, flat, bløt skyggelue av stoff
 Sjako, høy, sylinderformet militærlue fra 1800-tallet
 Skyggelue
 Solhatt 
 Snapback 
 Sombrero 
 Spodik, jødisk pelshatt
 Stetson
 Stråhatt, halmhatt
 Studenterlue
 Toque, liten kvinneturban
 Tosnutet hatt, også kalt snutehatt, napoleonshatt og admiralhatt
 Tropehjelm
 Trekantet hatt, tresnutet hatt, pirathatt
 Trilby, myk filthatt
 Uniformslue
 Ushanka, russisk pelslue
 Vaskehatt
 Zucchetto

 Andre betydninger av ordet 
Ordet «hatt» kan også brukes om noe hatteliknende, for eksempel deksler på skorsteiner, såkalte pipehatter, eller den øverste, flate delen av fruktlegemet på visse sopper.

 Se også 
 Hodeplagg
 Mote
 Lue – hue – topplue- frygisk lue – hylk – pileus – fallhatt – kalott – jakobinerlue – helveteslue
 Skaut – koneskaut – konelin – kyse – øyse – fald – hijab – slør
 Fontange (hårkappe med høy front)
 Turban – paggri – ao dai Khan dong
 Hette – kveiv (coif)- chaperon – struthette – finlandshette
 Krone – diadem – tiara
 Hjelm – uniform

 Hattepynt – plumage – hattebånd – kokarde
 Modist – hattemaker – skabilken
 Hijab

 Eksterne lenker 

 Oppslagsordet «Hatt» i det svenske Nordisk Familjebok fra slutten av 1800-tallet (på svensk)
 Oppslagsordet «Hat» i Salmonsens konversationsleksikon fra 1915-1930 (på dansk)
 Digitalkopi av Terence Terrys Hatt over hatt : modistenes og hattemakernes hemmeligheter (Boksenteret forlag, 1998)
 Digitalkopi av Anne Brit Vihovdes og Anne Ågotnes' På hodet : hud, hår, hatt og pynt : velstelt og vurdert siden middelalderen : Bryggens museum 25. april 1997-januar 1998
 Historisk uniformsterminologi på tysk, engelsk og fransk